# Nimfàlids

Els nimfàlids (Nymphalidae) són una família de lepidòpters ditrisis de la superfamília dels papilionoïdeus (Papilinoidea). Fins a l'any 2011 s'havien descrit un total de 6.152 espècies. Normalment són papallones de mida mitjana a grossa. Es distingeixen dels altres ropalòcers pel fet de tenir només dos parells de potes funcionals, mentre que el primer parell està atrofiat i no té cap funció locomotora.

## Nomenclatura

Rafinesque va introduir el nom Nymphalia com a subfamília dins els lepidòpters diürns. Rafinesque no va incloure Nymphalis entre els gèneres llistats, però Nymphalis estava inequívocament implicat en la formació del nom (Codi article 11.7.1.1). L'atribució dels Nymphalidae a Rafinesque ha estat àmpliament adoptada.

## Morfologia

L'envengadura alar de l'imago oscil·la entre els 25 i 200 mm generalment. Acostumen a tenir un vol poderós i ràpid, complementant-lo amb moments de planeig. En les espècies europees predominen els colors càlids, sobretot els marronosos i vermellosos (excepte el gènere Melanargia, que són blanques i negres). El dimorfisme sexual acostuma a ser inexistent. Moltes espècies presenten ocels, alguns tan vistosos com els del paó de dia (Aglais io), estructures que tendeixen a desviar de les parts vitals de l'organisme els atacs d'aus i rèptils.
Moltes erugues són espinoses mentre que les dels satirins estan recoberts d'una fina i curta pilositat. La majoria de pupes es caracteritzen per restar penjades a l'aire per l'abdomen, a les tiges de plantes, amb freqüència sobre gramínies altes, al revers de les fulles o fins i tot a les pedres; d'altres reposen semienterrades al sòl.

## Comportament

Són atretes habitualment per flors de jardins i en alguns casos per matèries àcides en descomposició. Algunes espècies com Danaus plexippus o la migradora dels cards (Vanessa cardui), són migradores i arriben a fer fins a uns 1.000 quilòmetres. Espècies com Hipparchia semele, després de la còpula els mascles col·loquen un "tap" (sphragis) a les femelles perquè no puguin aparellar-se amb altres mascles. Fora de latituds tropicals acostumen a hibernar com a adult, mentre que els satirins ho fan com a larva.
Les erugues dels satirins s'alimenten exclusivament de gramínies i la majoria ho fan durant la nit.

## Taxonomia i sistemàtica

La filogènia dels Nymphalidae és complexa. Diversos tàxons tenen una posició poc clara, cosa que reflecteix el fet que algunes subfamílies anteriorment eren ben reconegudes com a famílies diferents a causa d'un estudi insuficient.
Els nimfàlids es divideixen en 12 subfamílies, classificats dins de els cinc clades principals de la família:
* Clade Libytheine
** Libytheinae
* Clade Danainae
** Danainae
* Clade Satyrinae
** Calinaginae
** Charaxinae
** Morphinae
** Satyrinae
* Clade Heliconiinae
** Heliconiinae
** Limenitidinae
* Clade Nymphalinae
** Apaturinae
** Biblidinae
** Cyrestinae
** Nymphalinae
Les relacions filogenètiques entre pièrids i la resta de famílies de papilionoïdeus serien:
* Papilionidae
* Hedylidae
* Hesperiidae
* Pieridae
* Nymphalidae
* Riodinidae
* Lycaenidae

## Espècies notables

* Lexias pardalis
* Nymphalis californica
* Polygonia c-album
* Junonia coenia
* Libytheana carinenta
* Hamadryas februa
* Chlosyne janais
* Limenitis lorquini
* Euphydryas aurinia
* Maniolis jurtina
* Nymphalis antiopa
* Danaus plexippus - Papallona Monarca.
* Morpho menelaus - Morfo blau.
* Vanessa cardui
* Aglais io, Paó de dia
* Polygonia interrogationis
* Vanessa atalanta - Atalanta o rei
* Coenonympha pamphilus
* Nymphalis urticae
* Hipparchia neomiris
* Anthanassa texana

## Galeria d'oruguess

* Agraulis vanillae a Passiflora incarnata
* Limenitis camilla
* Argyreus hyperbius
* Tanaecia lepidea a Careya arborea
* Enodia anthedon
* Hermeuptychia hermybius, d'ou a pupa
* Il·lustracions de larves de Nymphalidae de l'Índia
* Il·lustracions de larves de Nymphalidae de l'Índia
* Toda una Nymphalidae, Dione cf. vanillae.
* Ala de Dione cf. vanillae.

## Referències

* ↑ Van Nieukerken, Erik J.; et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 3148, 1, 23-12-2011, pàg. 212. DOI: 10.11646/zootaxa.3148.1.41. ISSN: 1175-5334.
* 1 2 3 4 «Nymphalidae» (en castellà). Asturnatura. González Fernández, J.. [Consulta: 14 juliol 2012].
* ↑ Associació per a la Defensa de la Natura. Papallones d'Andorra (en català/castellà/francès/anglès). Fundació Crèdit Andorrà, 1999. ISBN 99920-1-281-1.
* ↑ Rafinesque, C.S. (1815). Analyse de la Nature, ou Tableau de l'Univers et des Corps Organisés. Jean Barravecceia: Palermo. 224 pages, p 127.
* ↑ Vane-Wright & de Jong, 2003: 167; Pelham, 2008; Wahlberg, 2010
* 1 2 «Nymphalidae» (en castellà). Waste Magazine. Merche S. Calle i Juan Enrique Gómez. [Consulta: 14 juliol 2012].
* 1 2 3 4 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.
* 1 2 Niklas Wahlberg, Elisabet Weingartner & Sören Nylin «Papers presented at the Mammalian Phylogeny symposium during the 2002 Annual Meeting of the Society for Molecular Biology and Evolution, Sorrento, Italy, juny 13–16, 2002» ( PDF). Molecular Phylogenetics and Evolution. Gisella Caccone & Giacomo Bernardi, 28, 3, 2003, pàg. 473–484. Arxivat de l'original el 2007-10-25. DOI: 10.1016/S1055-7903(03)00052-6. PMID: 12927132 [Consulta: 31 maig 2011].
* ↑ Espeland, Marianne; et al. «A Comprehensive and Dated Phylogenomic Analysis of Butterflies» (en anglès). Current Biology, 28, 5, 05-03-2018, pàg. 770–778.e5. DOI: 10.1016/j.cub.2018.01.061. ISSN: 0960-9822. PMID: 29456146.
* ↑ Kawahara, Akito Y.; et al. «Phylogenomics reveals the evolutionary timing and pattern of butterflies and moths» (en anglès). Proceedings of the National Academy of Sciences, 116, 45, 05-11-2019, pàg. 22657–22663. DOI: 10.1073/pnas.1907847116. ISSN: 0027-8424. PMC: PMC6842621. PMID: 31636187.

## Vegeu també

* Llista de nimfàlids de la península Ibèrica i Balears